ไล่จับอดีต นายก อบต. 3 สมัย ค้ายาบ้า เห็นคาตาโยนทิ้งจากรถ 
ตำรวจ สภ.เพ จ.ระยอง ขับรถไล่จับอดีต นายก อบต.แกลง 3 สมัย ถูกซัดทอดว่าเป็นเอเย่นต์ยาบ้า เกิดไหวตัวโยนยาบ้าทิ้งก่อนซิ่งเก๋งหนี แต่ไม่รอดถูกจับพร้อมของกลาง 25 เม็ด ยังปฏิเสธอ้างถูกใส่ร้าย เผยได้รับเลือกตั้ง ดำรงตำแหน่งถึง 12 ปี     ,เมื่อเวลา 14.00 น. วันที่ 13 ส.ค. 58 ที่ สภ.เพ อ.เมืองระยอง พ.ต.อ.อภิชาติ ไชยบุญเรือง ผกก. สภ.เพ อ.เมือง จ.ระยอง ได้นำตัวนายนรินทร์ ทับอุไร อายุ 54 ปี ชาวบ้าน หมู่ 4 ต.แกลง อ.เมือง จ.ระยอง อดีต นายก อบต.แกลง 3 สมัย ดำรงตำแหน่งเป็นเวลา 12 ปี มาสอบสวนพร้อมของกลางยาบ้า จำนวน 25 เม็ด กัญชาแห้ง 1 ถุงเล็ก ขนาด 3.59 กรัม โทรศัพท์มือถือยี่ห้อซัมซุงรุ่นฮีโร่ 1 เครื่อง และรถยนต์โตโยต้าอัลติส สีเทา ทะเบียน กต 2714 ระยอง หลังจากทำการจับกุมได้เมื่อเวลา 22.00 น. วันที่ 12 ส.ค. ที่บริเวณปากทางเข้าวัดมาบจันทร์ ต.แกลง อ.เมืองระยอง,ทั้งนี้ สืบเนื่องจาก พ.ต.อ.อภิชาติ ไชยบุญเรือง ผกก.สภ.เพ ได้สอบสวนนายสมบุญ หรือเต้ สาลีขาว ที่ถูกจับพร้อมยาบ้า 4 เม็ด ให้การซัดทอดว่าซื้อมาจากนายพีรพล หรืออั๋น ยกโต จึงขยายผลจนสามารถจับกุมได้พร้อมยาบ้า 88 เม็ด ในรูท่อราวผ้าม่าน ภายในบ้านพัก หลังจากนั้นได้ขยายผลต่อ นายอั๋น รับว่าซื้อมาจากนายนรินทร์ ทับอุไร อดีต นายก อบต.แกลง จึงให้ พ.ต.ท.ชัยพงษ์ แสงพงษ์ ชัย รอง ผกก. วางแผนล่อซื้อ โดยให้นายอั๋นสั่งซื้อจากนายนรินทร์ ซึ่งนัดนำยาบ้า 20 เม็ด ราคา 3,000 บาท มาส่งที่ร้านอินเนอร์เค้ก ถนนสายต้นลำดวน-ธรรมสถิต ม.7 ต.แกลง อ.เมือง จ.ระยอง ในเวลา 21.00 น. วันที่ 12 ส.ค. เจ้าหน้าที่ตำรวจจึงซุ่มดูเพื่อจับกุม แต่นายนรินทร์ ไหวตัวขับรถเก๋งโตโยต้าอัลติสหนี และทิ้งยาบ้า 20 เม็ด ลงทางหน้าต่างรถด้านคนขับ,อย่างไรก็ตาม เจ้าหน้าที่ตามหลังมา เห็นและเก็บยาบ้าของกลางไว้ ก่อนไล่ติดตามจนจับตัวได้บริเวณทางแยกเข้าวัดมาบจันทร์พร้อมยาบ้าที่โยนทิ้ง 20 เม็ด ค้นได้ในตัว 1 เม็ด และที่บ้านพักอีก 4 เม็ด รวมทั้งหมด 25 เม็ด พร้อมกัญชาแห้ง 3.59 กรัม,จากการสอบสวนเบื้องต้น นายนรินทร์ ให้การปฏิเสธ บอกว่าถูกนายอั๋นใส่ร้าย แต่กัญชารับว่าเป็นของตน เอาไว้เสพเอง เจ้าหน้าที่ได้ควบคุมตัวดำเนินคดีข้อหามียาเสพติดประเภท 1 (ยาบ้า) ไว้ในครอบครองเพื่อจำหน่าย นำตัวส่ง ร.ต.ท.สุเชษฐ์  เทพชารี พงส. สภ.เพ ดำเนินคดีต่อไป.
ตำรวจ สภ.เพ จ.ระยอง ขับรถไล่จับอดีต นายก อบต.แกลง 3สมัย ถูกซัดทอดว่าเป็นเอเย่นต์ยาบ้า เกิดไหวตัวโยนยาบ้าทิ้งก่อนซิ่งเก๋งหนี แต่ไม่รอดถูกจับพร้อมของกลาง25เม็ด ยังปฏิเสธอ้างถูกใส่ร้าย เผยได้รับเลือกตั้ง ดำรงตำแหน่งถึง12ปี   
นายกอบต.3สมัย,นายกอบต.เพ,นรินทร์ ทับอุไร,ค้ายาบ้า,โยนยาบ้า,สภ.เพ,ระยอง,ข่าว,ไทยรัฐออนไลน์,ข่าวสังคม,ข่าวภูมิภาค,จับอดีตนายกอบต.